Hanna Sola

Hanna Sola (wittrussisch: Га́нна Со́ла, * 16. Februar 1996 in Schumilino) is en wittrussisch  Biathletin.

Sola geev hör Debüt mit 17. Johren in’n IBU-Cup, de tweethööchste Wettkampreeg in’n Internatschonalen Biathlon. To Anfang vun de Saison 2014/15 reck se in Beitostølen as Veerte in’n Sprint dor to’n eersten Mal de Top Ten. In den folgenden Winter (2015/16) keem se regelmatig in dat wittrussische Weltcupteam to’n Insatz. Bi hör eerst Weltcuprennen in Östersund in‘n November 2015 keem se up den 37. Platz un wunn dormit glieks hör eerst Weltcuppunkte. Mit disse 4 Punkte keem se an dat Enn’n vun de Saison up Platz 95 in den Gesamtweltcup. 2016 wurr se för de  Weltmeesterschapen in Oslo nomineert un keem dor bi hör eenzigen Insatz in’n Sprint up den 77. Platz. Wiels disse Johren weer Sola ok noch in’n Jöögd- un Juniorenberiek startberechtigt un wunn mit de Staffel um Dsinara Alimbekawa un Darja Blaschko bi de Heim-WM 2015 in Minsk-Raubitschy den Jöögd-WM-Titel.

Van 2016 bit 2018 wurr Sola blots in’n IBU-Cup insett un kreeg eerst mit den Neeupbau vun dat wittrussisch Team nah de Olympisch Winterspelen 2018 – un den Rückräen vun Darja Domratschawa un Nadseja Skardsina – weer en Platz in de Weltcupmannschap. In‘n Winter 2018/19 weer en 34. Platz hör best Weltcup-Eenzelresultat, wiels se mit de Staffel in dree Rennen ünner de best Teihn keem un todem mit de Mixed-Staffel de Bronzemedaille bi de Europameesterschapen 2019 wunn. In’n Januar 2020 bleev Sola i den Sprint in Ruhpolding to’n eersten Mal in en Weltcuprennen ahn Scheetfehler un reck mit den 4. Platz (vör Paulína Fialková un Marte Olsbu Røiseland, dat best wittrussisch Ergevnis in dissen Winter. In den Gesamtweltcup keem se up Rang 59. 

Bedüüdend beter leep dat in de Saison 2020/21 as se glieks mehrmals in de Weltcupränge fohren de. De gröttste Överraschung weer denn aber bi de Weltmeesterschapen 2021 up de Pokljuka, de darte Platz in’n Sprint (achter Tiril Eckhoff un Anaïs Chevalier-Bouchet, aber vör Denise Herrmann, Lisa Vittozzi, Marte Olsbu Røiseland un annern]. Dissen Platz kunn se in de ansluutend Verfolgung aber bi wieden nich hollen un keem dor nah 8 Scheetfehlern up Rang 33.

 Weblinks 
 Hanna Sola in de Datenbank vun de IBU (engelsch)

Kategorie:Fru
Kategorie:Börger von Wittrussland
Kategorie:Boren 1996
Kategorie:Biathlet (Wittrussland)